nb sv en da et da fr de da da en sv pt da en pt da nb da da da da da
Presseomtalen kan benyttes i kopi eller modificeres frit, hvis der er behov for det.
Sankt Pauls Kammerkor har eksisteret siden 1988 og efter mange år i Sankt Pauls Kirke i Nyboder, holder koret nu til i Kapernaumskirken på Nørrebro. Musikken bliver levendegjort af 20 ambitiøse sangere mellem 30 og 60 år.
Koret synger overvejende klassisk og kirkeligt a cappella-repertoire med værker fra både ældre og nyere tid. I de seneste år har koret arbejdet meget med nyere nordiske komponister, heriblandt Niels la Cour, Vagn Holmboe, Sven-Erik Bäck og Lars Erik Larsson.
Sankt Pauls Kammerkors musikalske ledelse varetages af Lisa Wolf, som er uddannet i musikpædagogik og korledelse på musikkonservatoriet i Freiburg, hvor hun blandt andet blev undervist af Morten Schuldt-Jensen.
I december 2000 udgav koret sin første cd Stemninger med udvalgte værker inden for primært nyere dansk og svensk musik. I 2006 fulgte cd'erne Beatitudini med værker af den nulevende danske komponist Niels la Cour, og ...saa ved jeg Julen kommer med danske og udenlandske julesange og -salmer.
Læs mere om koret på https://www.sanktpaulskammerkor.dk.